ඒ, ඔහු රඳවා සිටින මැගසින් බන්ධනාගාරයෙන් කොවිඞ් 19 ආසාදිතයන් වාර්තාවීමත් සමඟ කොමිසමට කැඳවීමට නොහැකි වීම හේතුවෙන්.රිෂාඩ් බදියුදීන් මන්ත්‍රීවරයා මැගසින් බන්ධනාගාරයේ  'ඊ' වාට්ටුවේ රඳවා සිටින අතර එම වාට්ටුවේ රැඳවියන් කිහිප දෙනෙකුට කොවිඞ් -19 වෛරසය ආසාදනය වී ඇති බව මේ වනවිට වාර්තා වී තිබෙනවා.ඒ අනුව පෙරවරු 11.00ට පමණ ඔහු ස්කයිප් තාක්ෂණයෙන් කොමිසම සමඟ සම්බන්ධ වුණේ බන්ධනාගාර නිලධාරින්ගේ අධීක්ෂණය යටතේයි.කෙසේ වෙතත් සාක්ෂි විමසීම ආරම්භයේම රිෂාඩ් බදියුදීන් වෙනුවෙන් පෙනී සිටින නීතිඥ රුෂ්ඩි හබීබ් කොමිසමෙන් ඉල්ලා සිටියේ සාක්ෂිකරුට දෙමළ භාෂාවෙන් සාක්ෂි ලබාදීමට අවස්ථාව ලබාදෙන ලෙසයි.එහිදී ජනාධිපති කොමිසමේ සභාපති විනිසුරුවරයා සඳහන් කළේ, රිෂාඩ් බදියුදීන් මෙම කොමිසමේ පොලිස් විමර්ශන ඒකකයට සිංහල භාෂාවෙන් ප්‍රකාශ ලබාදී ඇති බවත් එහිදී “මා හට සිංහල භාෂාව කතාකිරීමට හා තේරුම් ගැනීමට බාධාවක් නැත.